text: [{"text_idx": "#000016", "text": "4. Na cava e vakaibalebaletaka na \u201cgonedau ni tamata\u201d?"}, {"text_idx": "#000017", "text": "4 Vakacava e vakaibalebaletaka o Jisu ni kena vunautaki na itukutuku vinaka ena gadrevi ga kina noda sasaga yadua se me tuvanaki me dua na ilawalawa? Ke dua ga me na lako e \u201cveiyasa i vuravura,\u201d ena sega ni rawarawa, ena vinakati kina nodra sasaga e levu. Ni sureti ratou nona tisaipeli o Jisu me ratou \u201cgonedau ni tamata\u201d e dusia ni vinakati kina e levu. (Wilika Maciu 4:18-22.) E sega ni vakaibalebaletaka tiko o Jisu nona siwa duadua tiko ga e dua na dausiwa me waraka toka na ika me katia na baca. Ia e dusia ni na vakayagataki na lawa ni qoli, qori e okati kina na cakacaka vakaukaua, tuvatuvanaki vakamatau, me lewe levu tale ga era cakacaka vata kina.\u2014Luke 5:1-11."}, {"text_idx": "#000036", "text": "10 Na iwalewale cava e muria o Jisu kei ira nona tisaipeli ena vunautaki ni itukutuku vinaka? Era vunau ena vanua kece ga era tu kina na tamata. Kena ivakaraitaki, era vunau ena salatu kei na makete. Era vakasaqarai ira tale ga ena nodra dui vale. (Maciu 10:11; Luke 8:1; Caka. 5:42; 20:20) Na iwalewale qori e sega kina na veivakaduiduitaki."}, {"text_idx": "#000048", "text": "17 O cei gona e vunautaka dina tiko na itukutuku vinaka ni Matanitu ni Kalou nikua? Eda rawa ni tukuna ena nuidei: O keda na \u201ciVakadinadina i Jiova!\u201d Na cava eda nuidei kina? Ni donu na itukutuku eda vunautaka tiko, qori na itukutuku vinaka ni Matanitu ni Kalou. Nida gole yani vei ira na tamata e vakaraitaka nida muria tiko na iwalewale donu ni vunau. E donu na inaki ni noda cakacaka vakavunau\u2014e yavutaki ena loloma, sega ni rawaka vakailavo. E rabailevu duadua na noda cakacaka, eda vunau vei ira kece na lewe ni veimatanitu kei na duivosavosa. Eda na sega ni soro ena cakacaka qo, me yacova na icavacava."}]